Publication: Magyar Közlöny
Issue: MK-2007-123 (Year: 2007, Number: 123)
Era: 2004-2010
Section: A Kincstári Vagyoni Igazgatóság (1054 Budapest, Zoltán u. 16.) továbbiakban: kiíró a kincstári vagyonnal való gazdálkodásról szóló 58/2005. (IV. 4.) Korm. rendelet 37. § (1) bek. a) pontjának (továbbiakban: kormányrendelet) vonatkozó fejezetei alapján
Paragraph Index: 568

2007. október 24-én 10 óra. A pályázó az ajánlattételi határidõ lejártáig módosíthatja, vagy visszavonhatja pályázati ajánlatát. Az ajánlattételi határidõ lejártát követõen a benyújtott ajánlatok csak a nyilvános ártárgyalás során, illetõleg egy érvényes ajánlat esetén a kiíró felhívására módosíthatók, de az ajánlati árak nem csökkenthetõk. Az ajánlattevõ a szerzõdéskötésig, illetõleg az ártárgyalás megkezdéséig köteles titokban tartani ajánlata tartalmát. A kiíró a kormányrendelet 48. § (3) bekezdés szerint köteles a pályázók számát és az ajánlatok tartalmát a pályázat bontásáig, illetve az ártárgyalás megkezdéséig titkosan kezelni. A pályázatok felbontása az ajánlattételi határidõ lejártának napján 10 órakor történik a kiíró fenti címén, zárt körben, a kiíró és közjegyzõ jelenlétében. A részvétel feltételei: A pályázati ajánlatnak tartalmaznia kell a pályázati dokumentációban a kiíró által rendelkezésre bocsátott a részvételi feltételként felsorolt tartalmi követelmények szerint kitöltött, további feltételek támasztása nélkül elfogadólag, cégszerûen aláírt alábbi formanyomtatványokat. Amennyiben a pályázó ajánlatának szöveges részei és a kitöltött formanyomtatványok tartalma között eltérés mutatkozik, úgy a kiíró a formanyomtatványokban foglaltakat tekinti irányadónak.

Source: https://magyarkozlony.hu/hivatalos-lapok/9e112375c170147e2cf9ec669360b19d00fa510f/dokumentumok/6035dd972a47329024b73a5d29e68415897c7516/letoltes